ДВА гады назад пайшла на заслужаны адпачынак бібліятэкар абанемента Ірына Томка. На пасту яе змяніла малады спецыяліст Анастасія Драба. Прапанавала ідэі, якія падтрымалі вопытныя калегі. Цяпер частка літаратуры на паліцах абанемента размеркавана не ў алфавітным парадку, а згодна з тэматыкай. Так чытачам прасцей арыентавацца. У сацыяльнай сетцы "Укантакце" з'явілася старонка Міёрскай дзіцячай бібліятэкі. Пакуль што 175 сяброў, на сцяне — анонсы і фотасправаздачы з мерапрыемстваў, інфармацыя пра пісьменнікаў, прэзентацыі кніг. Для юных чытачоў бібліятэчныя паліцы сталі цікавым фонам для фотасесій.